Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: 11/1994. (VI. 8.) MKM rendelet 26. §-ának (2) bekezdésében foglaltakat kell alkalmazni.
Paragraph Index: 679

(1) Az általános felvételi eljárás kettő fordulóból áll. Az eljárásban résztvevő — a (2) bekezdésben meghatározott kivétellel — több, legfeljebb három jelentkezési lapot állíthat ki. Egy-egy jelentkezési lapon két iskola tüntethető fel. Az egyes iskoláknál több szakirány, osztály, emelt szintű oktatás is megjelölhető. Ha a jelentkező több jelentkezési lapot állít ki, azokon feltüntetheti ugyanazokat az iskolákat, eltérő sorrendben. Az iskola a tanuló által kiállított jelentkezési lapokat 1999. március 1-jéig továbbítja a jelentkezési lapon első helyeken megjelölt iskoláknak.

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes